Richard Bach

Richard Bach (* 23. jún 1936, Oak Park, Illinois, USA) je americký spisovateľ.

Životopis 
Lietať začal už ako 17-ročný a neskôr istý čas pracoval ako pilot vzdušných síl. Vystriedal rôzne zamestnania a bol dvakrát ženatý. S prvou ženou Bette, s ktorou sa rozviedol v roku 1970, má šesť detí. Jeho syn Jonathan, ktorý je novinárom, vydal knihu o tom, aké to bolo vyrastať bez otca a stretnúť sa s ním až ako študent na strednej škole. Jeho druhou manželkou sa stala herečka Leslie Parrish, s ktorou sa stretol počas nakrúcania filmu Jonathan Livingston Seagull (Čajka Jonathan Livingston). Vzali sa v roku 1981, no ich manželstvo dlho nevydržalo. Richard Bach žije v súčasnosti v meste Stanwood, štát Washington.

Tvorba 
Stal sa autorom množstva beletrie i literatúry faktu. Mnohé jeho diela obsahujú filozofiu new age. Väčšina jeho diel obsahuje lietanie, či už skutočné alebo ako filozofickú metaforu a tiež o nich možno povedať, že sú poloautobiografické, pretože na ilustrovanie svojej vlastnej filozofie využíva aktuálne alebo vymyslené udalosti zo svojho života. Najväčší úspech však dosiahol poviedkou Čajka Jonathan Livingston z roku 1972. Kniha obsahuje menej ako 10 000 slov, no napriek tomu sa veľmi rýchlo stala bestsellerom a prekonala všetky rekordy v predajnosti od čias, keď vyšla kniha Odviate vetrom, nakoľko len v roku 1972, kedy kniha vyšla, sa predalo viac než 1 milión výtlačkov. O rok neskôr sa kniha stala námetom pre filmové spracovanie, a soundtrack k filmu vytvoril Neil Diamond. Vzťah s jeho druhou ženou sa stal námetom diela Most cez navždy.

Dielo 
 1963 - Stranger to the Ground
 1966 - Biplane
 1969 - Nothing by Chance
 1970 - Jonathan Livingston Seagull
 1974 - A Gift of Wings
 1976 - There´s No Such Place As Far Away
 1977 - Illusions: The Adventures of a Reluctant Messiah
 1984 - The Bridge Across Forever: A Love Story 
 1988 - One
 1994 - Runnig from Safety
 1999 - Out of My Mind
 2002 - The Ferret Chronicles: Air Ferret Aloft
 2002 - The Ferret Chronicles: Rescue Ferrets at Sea
 2002 - The Ferret Chronicles: Writer Ferrets: Chasing the Muse
 2003 - The Ferret Chronicles: Rancher Ferrets on the Range
 2003 - The Ferret Chronicles: The Last War: Detective Ferrets and the Case of the Golden Deed
 2003 - Flying: The Aviation Trilogy 
 2004 - Messiah´s Handbook: Reminders for the Advanced Soul 
 2005 - The Ferret Chronicles: Curios Lives: Adventures form the Ferret Chronicles
 2010 - Hypnotizing Maria

V češtine 
 1994 - Iluze (Illusions: The Adventures of a Reluctant Messiah)
 1997 - Útěky z bezpečí (Runnig from Safety)
 1998 - Most přes navždy (The Bridge Across Forever: A Love Story)
 1999 - Jonathan Livingston racek (Jonathan Livingston Seagull)
 1999 - Nikdo není daleko (There´s No Such Place As Far Away)
 2000 - Dar křídel (A Gift of Wings)
 2000 - Jediný (One)
 2001 - Mimo sebe (Out of My Mind)
 2002 - Nic se nestane náhodou (Nothing by Chance)
 2003 - Knihy fretek 1: Fretky záchranářky na moři (The Ferret Chronicles: Rescue Ferrets at Sea)
 2003 - Knihy fretek 2: Fretky ve vzduchu (The Ferret Chronicles: Air Ferret Aloft)
 2003 - Knihy fretek 3: Fretky spisovatelky (The Ferret Chronicles: Writer Ferrets: Chasing the Muse)
 2004 - Knihy fretek 4: Fretky na ranči (The Ferret Chronicles: Rancher Ferrets on the Range)
 2005 - Příručka mesiáše (Messiah´s Handbook: Reminders for the Advanced Soul)
 2010 - Jak zhypnotizovat Marii (Hypnotizing Maria)

V slovenčine 
 1999 - Ilúzie alebo Príbeh váhavého mesiáša (Illusions: The Adventures of a Reluctant Messiah)
 1999 - 2010 - Čajka Jonathan Livingston (Jonathan Livingston Seagull)

Externé odkazy 
 Webová stránka fanúšikov Richarda Bacha
 Životopis

Spisovatelia USA
Osobnosti z Oak Parku (Illinois)